
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 822 


1 Αυγούστου 2003 


ΑΠΟΦΑΣΕΙ Σ 

Αριθ. 27004 

Τροποποίηση των χρήσεων γης και όρων και περιορισμών 
δόμησης των οικοπέδων του ρυμοτομικού σχεδίου 
Νέου Ψυχικού (Ν. Αττικής) που βρίσκονται στα οικο¬ 
δομικά τετράγωνα επίτου βασικού οδικού δικτύου. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 160 (παρ.1,2), 161,248 και 
250 του από 14.7.1999 Π.Δ/τος «Κώδικας Βασικής Πολεο- 
δομικής Νομοθεσίας (Δ' 580), όπως τα άρθρα 248 και 250 
τροποποιήθηκαν με τα άρθρα 5 και 7 αντίστοιχα του Ν. 
2831 /2000 «Τροποποίηση των διατάξεωντου Ν. 1577/1985 
«ΓΟΚ» και άλλες πολεοδομικές διατάξεις» (Α' 140). 

2. Τις διατάξεις της παρ. 3α περ. αα του άρθρου 29 του 
Ν.2831/2000 «Τροποποίηση των διατάξεων του 
Ν. 1577/1985 «ΓΟΚ» και άλλες πολεοδομικές διατάξεις» 
(Α' 140), όπως αυτό αντικαταστάθηκε με το άρθρο 10 του 
Ν. 3044/2002 «Μεταφορά Συντελεστή Δόμησης και ρυθ¬ 
μίσεις άλλων θεμάτων αρμοδιότητας Υπουργείου Περι¬ 
βάλλοντος Χωροταξίας και Δημοσίων Έργων» (Α' 197). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ.2α του άρθρου 1 του 
Ν.2469/1997 (Α'38). 

4. Την 65760/4779/1989 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Έγκριση 
Γ.Π.Σ. του Δήμου Ν.Ψυχικού (Ν. Αττικής)» (Δ' 625), όπως 
τροποποιήθηκε με την 82252/5636/1993 όμοια απόφαση 
«Τροποποίηση του γενικού πολεοδομικού σχεδίου Δήμου 
Ψυχικού (Ν. Αττικής)» (Δ' 600). 

5. Την Υ6/31.10.01 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (ΒΊ484). 

6. Τις 89/95, 85/1997, 206/1999, 207/1999 γνωμοδοτή¬ 
σεις του δημοτικού συμβουλίου Νέου Ψυχικού. 

7. Τις 303/2000, 310/2000 και 97/2003 γνωμοδοτήσεις 


του Κεντρικού Συμβουλίου Χωροταξίας Οικισμού και Πε¬ 
ριβάλλοντος. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

Άρθρο 1 

Τροποποιούνται οι χρήσεις γής των οικοπέδων του ρυ¬ 
μοτομικού σχεδίου Δήμου Νέου Ψυχικού (Ν. Αττικής), 
που βρίσκονται στα οικοδομικά τετράγωνα επί του βασι¬ 
κού οδικού δικτύου και καθορίζονται κατά τομείς I, II, ΙΙα, 
ΙΙΙβ και IV τα όρια των οποίων φαίνονται με συνεχή μαύρη 
γραμμή στο σχετικό πρωτότυπο διάγραμμα σε κλίμακα 
1:2500,που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 27004/2003 
πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

1. Τομέας I. 

Στον τομέα αυτό που περιλαμβάνονται τα οικόπεδα των 
οικοδομικών τετραγώνων 4,5,7 και 8 καθορίζονται χρή¬ 
σεις γενικής κατοικίας, όπως προσδιορίζονται από το άρ¬ 
θρο 3 του από 23.2.1987 Π.Δ/τος (ΔΊ60) και ειδικότερα: 

- Κατοικία 

- Εμπορικά καταστήματα (με εξαίρεση τις υπεραγορές 
και τα πολυκαταστήματα) με την προϋπόθεση εξασφάλι¬ 
σης μιας θέσης στάθμευσης ανά 35 τ.μ. δομημένης επι¬ 
φάνειας. 

- Γραφεία, Τράπεζες, Ασφάλειες, Κοινωφελείς οργανι¬ 
σμοί με την προϋπόθεση εξασφάλισης μιας θέσης στάθ¬ 
μευσης ανά 35 τ.μ. δομημένης επιφάνειας. 

- Κτίρια εκπαίδευσης 

- Εστιατόρια μόνο στο ισόγειο και εσωτερικό εξώστη με 
την προϋπόθεση εξασφάλισης μιας θέσης στάθμευσης 
ανά 35 τμ. δομημένης επιφάνειας για τα πρώτα 100 τμ. και 
ανά 20 τμ. για τα λοιπά τ.μ. 

- Αναψυκτήρια μόνο στο ισόγειο και εσωτερικό εξώστη 
με την προϋπόθεση εξασφάλισης μιας θέσης στάθμευ¬ 
σης ανά 35 τ.μ. δομημένης επιφάνειας για τα πρώτα 100 
τ.μ. και ανά 20 τ.μ. για τα λοιπά τ.μ. 

- Κτίρια Κοινωνικής Πρόνοιας 

- Επαγγελματικά εργαστήρια χαμηλής όχλησης όπως 
εξειδικεύονται στη συνέχεια 

- Πρατήρια βενζίνης 

- Αθλητικές εγκαταστάσεις 

- Κτίρια - Γήπεδα στάθμευσης 

- Πολιτιστικά κτίρια και εν γένει πολιτιστικές εγκαταστά¬ 
σεις 

Από τα επαγγελματικά εργαστήρια χαμηλής όχλησης 
επιτρέπονται μόνο οι δραστηριότητες: 

- Αρτοποιία 

- Ζαχαροπλαστική 

- Παρασκευή αποφλοιωμένων καβουρδισμένων και αλ¬ 
μυρών ξηρών καρπών και σπόρων 

- Μόνον ως προς την επεξεργασία μέλιτος 

- Παρασκευή φύλλων κρούστας και καταϊφίων 

- Φρύξη και άλεση καφέ 

- Επισκευή υποδημάτων 

- Ραπτική ανδρικών εξωτερικών ενδυμάτων 

- Ραπτική γυναικείων και παιδικών εξωτερικών ενδυμά¬ 
των 

- Ραπτική ενδυμάτων από αδιάβροχα υφάσματα πλα¬ 
στικών και από δέρμα 

- Ραπτική ειδικών εξωτερικών ενδυμάτων 

- Ραπτική εσωρούχων 

- Κατασκευή ορθοπεδικών ζωνών και επιδέσμων 

- Πιλοποιία 

- Ραπτική πανικών οικιακής χρήσεως 

- Κατασκευή κεντημάτων επί υφάσματος 

- Κατασκευή άλλων ειδών από ύφασμα 

- Κατασκευή πλεκτών επίπλων 

- Ταπετσαρίαι επίπλων 

- Έκδοση και εκτύπωση βιβλίων και φυλλαδίων 

- Ειδικές εκτυπωτικές εργασίες 

- Λοιπές τυπογραφικές εργασίες 

- Κατασκευή κλισέ 

- Βιβλιοδεσία και χρυσοτυπία 

- Αγγειοπλαστική, κατασκευή ειδών από πηλό, πλην αυ¬ 
τών για οικοδομές 

- Μόνον ως προς τη διακόσμηση επί πορσελάνης 

- Κατασκευή ειδών από γύψο 

- Επισκευή μηχανών γραφείου 

- Εργαστήρια επισκευής ηλεκτρικών συσκευών 

- Επισκευή μοτοσυκλετών και ποδηλάτων 

- Επισκευή ομματοϋαλίων 

- Επισκευή φωτογραφικών και οπτικών οργάνων 

- Κατασκευή και λάξευση αντικειμένων από πολύτιμα 
μέταλλα και λίθους 

- Κατασκευή ψευδοκοσμημάτων 

- Κατασκευή ωρολογίων και ανταλλακτικών αυτών 

- Επισκευή ωρολογίων 

- Κατασκευή μουσικών οργάνων 

- Κατασκευή παιγνιδίων 

- Κατασκευή τεχνητών οδόντων 

- Κατασκευή σφραγίδων, επιγραφών, σημάτων και δια¬ 
κριτικών εν γένει μόνο ως προς την αποτύπωση 

- Κατασκευή ομπρελλών 

- Κατασκευή ποικίλων μικροαντικειμένων μ.α.α. 

- Διακόσμηση μικροαντικειμένων, όπως τασάκια, βάζα 
κλπ. 

- Πλυντήρια ρούχων 

- Καθαριστήρια, βαφεία, σιδηρωτήρια ρούχων 

- Φωτοαέριο Αθηνών (χωρίς περιορισμό στην κινητήρια 
δύναμη). 

2.-Τομέας II 

Στον τομέα αυτόν, που περιλαμβάνονται τα οικόπεδα, 
που έχουν πρόσωπο στη Λεωφόρο Κηφισίας και βρίσκο¬ 
νται στα οικοδομικά τετράγωνα 70,69,68, 1,2,3,9,10,11, 


12, 90,91,92,136,139 και 141 καιτα οικόπεδα που έχουν 
πρόσωπο στη Λεωφόρο Μεσογείων και βρίσκονται στα 
οικδομικά τετράγωνα 165,166,172-173 και 174 καθορίζο¬ 
νται χρήσεις γενικής κατοικίας, όπως προσδιορίζονται 
από το άρθρο 3 του από 23.2.1987 Π.Δ/τος (Δ' 166) και ει¬ 
δικότερα: 

- Κατοικία 

- Εμπορικά καταστήματα (με εξαίρεση τις υπεραγορές 
και τα πολυκαταστήματα) με την προϋπόθεση εξασφάλι¬ 
σης μιας θέσεως στάθμευσης ανά 45 τ.μ. δομημένης επι¬ 
φάνειας. 

- Γ ραφεία - Τράπεζες - Ασφάλειες - Κοινωφελείς οργα¬ 
νισμοί, με την προϋπόθεση εξασφάλισης μιας θέσεως 
στάθμευσης ανά 45 τμ. δομημένης επιφάνειας. 

- Κτίρια εκπαίδευσης 

- Εστιατόρια μόνο στο ισόγειο και εσωτερικό εξώστη με 
την προϋπόθεση εξασφάλισης μιας θέσης στάθμευσης 
ανά 35τμ. δομημένης επιφάνειας γιαταπρώτα 100τμ. και 
ανά 20 τ. μ. για τα λοιπά τ. μ. 

- Αναψυκτήρια μόνο στο ισόγειο και εσωτερικό εξώστη 
με την προϋπόθεση εξασφάλισης μιας θέσης στάθμευ¬ 
σης ανά 35 τμ. δομημένης επιφάνειας για τα πρώτα 100 
τμ. και ανά 20 τ.μ. για τα λοιπά τ.μ. 

- Κτίρια Κοινωνικής Πρόνοιας 

- Επαγγελματικά εργαστήρια χαμηλής όχλησης όπως 
εξειδικεύονται στην προηγούμενη παράγραφο 1. 

- Πρατήρια βενζίνης 

- Αθλητικές εγκαταστάσεις 

- Κτίρια - Γ ήπεδα στάθμευσης 

- Πολιτιστικά κτίρια και εν γένει πολιτιστικές εγκαταστά¬ 
σεις 

Επί πλέον των ανωτέρω στο ΟΤ 11, εξακολουθεί να 
ισχύει η 20768/4198/9.7.97 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων (Δ' 648), 
όσον αφορά την διατηρητέα χρήση θερινού κινηματο¬ 
γράφου, καθώς και οποιαδήποτε σχετική ρύθμιση έχει 
προωθηθεί ως ειδική ρύθμιση λόγω της διατηρητέας χρή- 
σης. 

3.-Τομέας ΙΙΙα 

Στον τομέα αυτόν που περιλαμβάνονται τα οικόπεδα, 
που βρίσκονται στα υπόλοιπα τμήματα των Ο.Τ. 70, 69, 
141 και 174, τα οικόπεδα που έχουν πρόσωπο στην οδό 
Εθνικής Αντιστάσεως και βρίσκονται στα Ο.Τ. 142,144και 
145, τα οικόπεδα των Ο.Τ. 169, 169α, 170 και 170α, τα οι¬ 
κόπεδα, που έχουν πρόσωπο στην οδό Ξάνθου και βρί¬ 
σκονται σταΟ.Τ 154β, 153,168,171α, 171 και 172-173, ως 
και τα οικόπεδα που έχουν πρόσωπο στην οδό 25ης Μαρ¬ 
τίου και βρίσκονται στα Ο.Τ 120 και 154β καθορίζονται 
χρήσεις γενικής κατοικίας, όπως προσδιορίζονται από το 
άρθρο 3 του ιδίου ως άνω Π.Δ/τος και ειδικότερα: 

- Κατοικία 

- Εμπορικά καταστήματα που εξυπηρετούν καθημερι¬ 
νές ανάγκες των κατοίκων της περιοχής και μόνο στο ισό¬ 
γειο του κτιρίου και με περιορισμό 25% του Συντελεστή 
Δόμησης και με την προϋπόθεση εξασφάλισης μιας θέ¬ 
σεως στάθμευσης ανά 45 τ.μ. δομημένης επιφάνειας. 

- Γ ραφεία - Τράπεζες - Ασφάλειες - Κοινωφελείς οργα¬ 
νισμοί, με την προϋπόθεση εξασφάλισης μιας θέσεως 
στάθμευσης ανά 45 τ.μ. δομημένης επιφάνειας 

- Κτίρια εκπαίδευσης 

- Νομίμως υφιστάμενα εστιατόρια και αναψυκτήρια με 
την δυνατότητα εκσυγχρονισμού και ανανέωσης της λει¬ 
τουργίας τους. 

- Θρησκευτικοί χώροι 

- Κτίρια Κοινωνικής Πρόνοιας 

- Επαγγελματικά εργαστήρια χαμηλής όχλησης όπως 
εξειδικεύονται στη συνέχεια 

- Πρατήρια βενζίνης μόνο στο πρόσωπο της Τζαβέλα 

- Αθλητικές εγκαταστάσεις 

- Κτίρια - Γήπεδα στάθμευσης 

- Πολιτιστικά κτίρια και εν γένει πολιτιστικές εγκαταστά¬ 
σεις 

Από τα επαγγελματικά εργαστήρια χαμηλής όχλησης 
επιτρέπονται μόνο οι δραστηριότητες: 

- Εργαστήρια αρτοποιίας 

- Ζαχαροπλαστικής 

- Παρασκευής φύλλων κρούστας και κανταϊφιού 

- Φρύξης και άλεσης καφέ 

- Επισκευής υποδημάτων 

- Ταπετσαρίες επίπλων 

- Επισκευής ηλεκτρικών συσκευών 

- Επισκευής ομματοϋαλίων 

- Επισκευής φωτογραφικών και οπτικών οργάνων 

- Επισκευής ωρολογίων 

- Καθαριστήρια - βαφεία - σιδερωτήρια ρούχων 

4.Τομέας ΙΙΙβ 

Στον τομέα αυτόν, που περιλαμβάνονται τα οικόπεδα 
των Ο.Τ. 151 και 152, καθορίζονται επίσης χρήσεις γενι¬ 
κής κατοικίας, όπως προσδιορίζονται από το άρθρο 3 του 
του ιδίου ως άνω Π.Δ/τος και ειδικότερα: 

- Κατοικία 

- Εμπορικά καταστήματα (με εξαίρεση τις υπεραγορές 
και τα πολυκαταστήματα) με την προϋπόθεση εξασφάλι¬ 
σης μιας θέσεως στάθμευσης ανά 45 τ.μ. δομημένης επι¬ 
φάνειας. 

- Γ ραφεία - Τράπεζες - Ασφάλειες - Κοινωφελείς οργα¬ 
νισμοί, με την προϋπόθεση εξασφάλισης μιας θέσεως 
στάθμευσης ανά 45 τ.μ. δομημένης επιφάνειας. 

- Κτίρια εκπαίδευσης 

- Εστιατόρια μόνο στο ισόγειο και εσωτερικό εξώστη με 
την προϋπόθεση εξασφάλισης μιας θέσης στάθμευσης 
ανά 35 τ.μ. δομημένης επιφάνειας για τα πρώτα 100 τ.μ. 
και ανά 20 τμ. για τα λοιπά τ.μ. 

- Αναψυκτήρια μόνο στο ισόγειο και εσωτερικό εξώστη 
με την προϋπόθεση εξασφάλισης μιας θέσης στάθμευ¬ 
σης ανά 35 τμ. δομημένης επιφάνειας για τα πρώτα 100 
τμ. και ανά 20 τ.μ. για τα λοιπά τ.μ. 

- Κτίρια Κοινωνικής Πρόνοιας 

- Επαγγελματικά εργαστήρια χαμηλής όχλησης όπως 
εξειδικεύονται στην προηγούμενη παράγραφο 3. 

- Πρατήρια βενζίνης μόνο στα οικόπεδα που έχουν πρό¬ 
σωπο στην οδό Τζαβέλα. 

- Αθλητικές εγκαταστάσεις 

- Κτίρια - Γ ήπεδα στάθμευσης 

- Πολιτιστικά κτίρια και εν γένει πολιτιστικές εγκαταστά¬ 
σεις 

δ.Τομέας IV 

Στον τομέα αυτόν, που περιλαμβάνονται τα οικόπεδα 
που βρίσκονται στα υπόλοιπα τμήματα των οικοδομικών 
τετραγώνων 68, 1,2,3, 9, 10, 11, 12,90,91,92, 136, 139, 
142, 144, 145, 120, 154β, 153, 168, 171α, 171, 172-173, 
166,165 ως και τα οικόπεδα,που βρίσκονται στα Ο.Τ. 146, 
147, 148,149 και 150 Α-Β καθορίζονται χρήσεις αμιγούς 
κατοικίας,όπως προσδιορίζονται από το άρθρο 2 του ιδί¬ 
ου ως άνω Π.Δ/τος και ειδικότερα: 

- Κατοικία 


- Κτίρια Κοινωνικής Πρόνοιας 

- Κτίρια Πρωτοβάθμιας και Δευτεροβάθμιας εκπαίδευ¬ 
σης 

- Αθλητικές εγκαταστάσεις 

- Θρησκευτικοί χώροι 

- Πολιτιστικά κτίρια και εν γένει πολιτιστικές εγκαταστά¬ 
σεις 

6. α) Το κατά τις προηγούμενες παραγράφους επιτρε¬ 
πόμενα πρατήρια βενζίνης, λειτουργούν σε ανεξάρτητα 
οικόπεδα, μη επιτρεπόμενης της συνύπαρξης με άλλη 
χρήση, πληντης χρήσης «κτίριο - γήπεδο στάθμευσης». 

Υφιστάμενα πρατήρια βενζίνηςπου δεν πληρούν τηνπα- 
ραπάνω προϋπόθεση απομακρύνονται εντός δεκαετίας. 

β) Η εγκατάσταση όλων των επιτρεπομένων με την πα¬ 
ρούσα ρύθμιση χρήσεων πραγματοποιείται σε όλη την 
επιφάνεια των οικοπέδων, όπως αυτά υφίσταντο κατά την 
9.10.1989, ημέρα δημοσίευσης της 65760/4779/1989 
απόφασης του Υπουργού Περιβάλλοντος Χωροταξίας 
και Δημοσίων Έργων Έγκριση Γενικού Πολεοδομικού 
Σχεδίου (Γ.Π.Σ.) του Δήμου Ν. Ψυχικού (Ν. Αττικής) (Δ' 
625). 

Η χρήση των οικοπέδων που έχουν πρόσωπο επί οδών 
του βασικού οδικού δικτύου (Β.Ο.Δ), ανεξάρτητα αν 
έχουν και άλλο πρόσωπο σε άλλη οδό, είναι αυτή που κα¬ 
θορίζεται για την οδό που ανήκει στο ΒΟΔ για το σύνολο 
του εμβαδού τους όπως υφίσταται κατά την ανωτέρω 
ημερομηνία δημοσίευσης του ΓΠΣ (9.10.89). 

γ) Οι ήδη εγκεκριμένοι - καθορισμένοι κοινόχρηστοι χώ¬ 
ροι, κοινωφελείς χώροι, χώροι εκπαίδευσης και χώροι 
πρασίνου που περιλαμβάνονται στους Τομείς Χρήσεων 
Γης, διατηρούν οι ειδικές χρήσεις και προορισμούς σύμ¬ 
φωνα με τα διατάγματα ρυμοτομίας τους. 

7. Τροποποιείται το ποσοστό κάλυψης των οικοπέδων 
του άρθρου 1, ως και το μέγιστο επιτρεπόμενο ύψος των 
ανεγερθησομένων εντός αυτών κτιρίων και καθορίζονται 
ως εξής: 

α) Κάλυψη: 40% για όλα τα οικόπεδα στα οποία κατά τη 
δημοσίευση του Ν.1577/1985 (ΓΟΚ1985) ίσχυετο παντα- 
χόθεν ελεύθερο σύστημα δόμησης και 

- Κάλυψη: 50% για όλα τα οικόπεδα στα οποία κατά την 
δημοσίευση του Ν.1577/1985 (ΓΟΚ 1985) ίσχυετο συνε¬ 
χές σύστημα δόμησης. 

β) Μέγιστο επιτρεπόμενο ύψος κτιρίων: δεκαέξι (16) μέ¬ 
τρα. 

Πάνω από το μέγιστο επιτρεπόμενο ύψος των κτιρίων 
και εντός του ιδεατού στερεού επιτρέπεται η κατασκευή 
κεκλιμένης στέγης μεγίστου ύψους ενός μέτρου και πε¬ 
νήντα εκατοστών του μέτρου (1,50 μ). 

8. Γιατα ίδια οικόπεδα του άρθρου 1 καθορίζονται και οι 
όροι και περιορισμοί δόμησης. 

α) Απαγορεύεται η τοποθέτηση διαφημίσεων και δια¬ 
φημιστικών πινακίδων στους ελεύθερους χώρους, καθώς 
και στους πεζόδρομους. Επιτρέπεται μόνον η τοποθέτη¬ 
ση πινακίδων, που πληροφορούν για την θέση Δημοσίων 
- Δημοτικών κτιρίων, Οργανισμών Κοινής Ωφέλειας, Νο¬ 
σοκομείων, Φαρμακείων κλπ. καθώς και πινακίδων γενι¬ 
κής κυκλοφοριακής πληροφόρησης. 

β) Στα προκήπια επιτρέπεται η τοποθέτηση μόνο μιας 
πινακίδας ανά οικόπεδο πληροφοριακής για τις χρήσεις 
του κτιρίου και τις δραστηριότητες των ενοίκων του, με 
μέγεθος προσαρμοσμένο στις όψεις των κτιρίων. 

Στα κτίρια απαγορεύεται η τοποθέτηση διαφημίσεων 
και διαφημιστικών πινακίδων οποιασδήποτε μορφής και 

υλικού τόσο επί των όψεων όσον και επί των δωμάτων αυ¬ 
τών. 

Επιτρέπεται μόνο στις όψεις των κτιρίων η τοποθέτηση 
πινακίδων που πληροφορούν για τις χρήσεις των κτιρίων 
και τις δραστηριότητες των ενοίκων τους, με μέγεθος 
προσαρμοσμένο στις όψεις των κτιρίων. Οι πινακίδες 
αναγράφονται υποχρεωτικά στην ελληνική γλώσσα. Σε 
περίπτωση ανάγκης ξενόγλωσσης αυτή τοποθετείται κά¬ 
τωθεν τη ελληνικής με μικρότερα γράμματα. 

γ) Διαφημίσεις και διαφημιστικές πινακίδες οποιοσδή¬ 
ποτε μορφής και υλικού, που απαγορεύονται από τις δια¬ 
τάξεις του παρόντος απομακρύνονται σε διάστημα έξι (6) 
μηνών από την ημέρα δημοσίευσης της παρούσης από¬ 
φασης. 

9. α) Νομίμως υφιστάμενες χρήσεις, που δεν προβλέ- 
πονται από τις διατάξεις της παρούσας απόφασης,απο¬ 
μακρύνονται εντός δεκαετίας από την ημέρα δημοσίευ- 


σηςτης παρούσας. Στο διάστημα αυτό επιτρέπεται η ανα¬ 
νέωση των νομίμων αδειών λειτουργίας, όπου αυτό απαι- 
τείτια και οχι πέραν της δεκαετίας αυτής. 

β) Οικοδομικές άδειες, που έχουν εκδοθεί μέχρι τη δη¬ 
μοσίευση της παρούσας απόφασης, ή για τις οποίες έχει 
υποβληθεί πλήρης φάκελλος, στην αρμόδια πολεοδομική 
υπηρεσία, εκτελούνται ή εκδίδονται σύμφωνα με τις προϊ- 
σχύουσες διατάξεις, με την επιφύλαξη των διατάξεωντου 
προηγουμένου εδαφίου. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

